CELEX: 32015R0805
Language: et
Date: 2015-05-19 00:00:00
Title: Komisjoni rakendusmäärus (EL) 2015/805, 19. mai 2015, teatavate kaupade klassifitseerimise kohta kombineeritud nomenklatuuris

23.5.2015   
            
            
               ET
            
            
               Euroopa Liidu Teataja
            
            
               L 128/10
            
         KOMISJONI RAKENDUSMÄÄRUS (EL) 2015/805,
   19. mai 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. mai 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Elektroninstrument (nn nurkkiirusgüroskoop) massiga 35 g, millel on korpuses mõõtmetega 24 × 24 × 28 mm kuni kolm nurkkiirusandurit. Korpus sisaldab ka temperatuuriandurit ja mitmesugust elektroonikat ning on varustatud kaabliga.
                  Instrument teeb kindlaks nurkkiiruse vahemikus umbes 50 – 1 200  °/s (kraadi sekundis) ja annab oma elektrooniliste komponentide abil elektrilise väljundsignaali, mis on proportsionaalne mõõdetud suurustega. Signaali instrumendil ei kuvata, vaid see edastatakse teistele kaabliga ühendatud seadmetele.
                  Temperatuuriandur annab teavet, mis võimaldab kompenseerida temperatuurimuutustest põhjustatud võimalikke erinevusi väljundsignaalis.
                  Instrument esitatakse tollile kui seade kasutamiseks mitmesugustes seadmetes, nagu tuuleturbiinid, mootorid või tööstusseadmed, andes informatsiooni ettenähtud tööasendis olemise kohta.
               
               
                  9031 80 38 
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 90 märkusega 3 ning CN-koodide 9031 , 9031 80  ja 9031 80 38  sõnastusega.
                  Kuna instrument sisaldab nii nurkkiirusandureid kui ka temperatuuriandurit, on see liitmasin, mis on omavahel tervikuks ühendatud grupi 90 märkuse 3 tähenduses (XVI jaotise märkus 3). Kuna temperatuuriandurit kasutatakse peamiselt selleks, et anda teavet väljundsignaali muutumise kompenseerimiseks, täidavad instrumendi põhifunktsiooni nurkkiirusandurid.
                  Kuna instrumenti ei kasutata navigeerimiseks, ei või toodet klassifitseerida rubriiki 9014  kuuluvaks navigatsiooniinstrumendiks ega selle osaks ja tarvikuks.
                  Kuigi instrument mõõdab pöördumise kraadide arvu sekundis, ei ole see samalaadne rubriiki 9029  kuuluvate kiirusmõõdikutega, kuna mõõdetud suurusi ei kuvata instrumendil, vaid edastatakse elektrilise signaali kujul teistele seadmetele.
                  Seega tuleb artikkel klassifitseerida mujal grupis 90 nimetamata elektroonilise mõõte- või kontrollinstrumendi ja -seadmena CN-koodi 9031 80 38  alla.